33. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΝΟΙΑΣ Αριθ. Δ5/20721/66 της 18/27 Ιαν.1967 (ΦΕΚ Β' 50) Περί τρόπου εφαρμογής των διατάξεων του Ν.Δ. 4546/1966 των αναφερομένων εις την περί αποκαταστάσεως αστών Προσφύγων κειμένην Νομοθεσίαν. Έχοντες υπ' όψιν : α)την διάταξιν της παρ. 7 του άρθρ. 5 του υπ' αριθ.4546/1966 Ν.Δ/τος "περί τροποποιήσεως και συμπληρώσεως του Νομ. 3217/1955 "περί αγοράς υπό του Δημοσίου εκτάσεως του ΟΔΕΠ". 2)Την επί των διατάξεων του άρθρ. 5 του ανωτέρω Ν.Δ/τος διωκομένην παροχήν διευκολύνσεων εις τους υποχρέους διά την καταβολήν του τιμήματος παραχωρηθέντων από 5.6.51 ή παραχωρηθησομένων εφ' εξής ακινήτων, εν όψει τόσον του διά της στεγάσεως των περί ων πρόκειται οικογενειών κοινωνικού σκοπού, όσον και του χαμηλού Οικονομικού επιπέδου των οικογενειών τούτων. 3)τα εκ της εφαρμογής των αυτών διατάξεων ανακύπτοντα θέματα. 4)την υπ' αριθ.4650/18.10.66 γνώμην του Κεντρικού Συμβουλίου Στεγάσεως, αποφασίζομεν : Καθορίζομεν τον τρόπον εφαρμογής των διατάξεων του αρθρ.5 του υπ'άριθ.4546/1966 Ν.Δ/τος ως κάτωθι: Ι.Χρόνος εξοφλήσεως χρεών: 1)Δι' απάσας τας παραχωρήσεις ακινήτων πλην των τοιούτων των άρθρ. 23 και 84 του Β.Δ. 330/60: α)Διά χρέη μέχρι ποσού δραχ.12.000, διά 20 εξαμηνιαίων δόσεων. β)Διά χρέη από δραχ.12.001 έως 24.000, διά 30 εξαμηνιαίων δόσεων. γ)Διά χρέη από δραχ.24.001 και άνω, διά 40 εξαμηνιαίων δόσεων. 2)Διά παραχωρήσεις ακινήτων κατ' εφαρμογήν του άρθρ. 23 του Β.Δ. 330/60, ανεξαρτήτως ποσού χρέους, διά 10 εξαμηνιαίων δόσεων. 3)Διά παραχωρήσεις ακινήτων κατ' εφαρμογήν του άρθρ. 84 του Β.Δ.330/60, ανεξαρτήτως ποσού χρέους, διά 20 εξαμηνιαίων δόσεων. 4)τα ανωτέρω έχουσιν εφαρμογήν και επί των από της δημοσιεύσεως του Α.N.1822/1951 (5.6.51) και εφ' εξής παραχωρηθέντων ακινήτων και βεβαιωθέντων χρεών, λογιζόμενα επί του μετά την υπό του Νόμου προβλεπομένην μείωσιν των χρεών, ή την μέλλουσαν να προκύψη τοιαύτην εκ της επανεκτιμήσεως της αξίας των ακινήτων, ως και την αφαίρεσιν των ήδη καταβληθεισών δόσεων, διαμορφωθησομένου σημερινού χρεωστικού υπολοίπου του υπέρ ου η παραχώρησις. ΙΙ.Χρονολογία ενάρξεως καταβολής δόσεων επί του νέου υπολοίπου χρέους επί περιπτώσεων βεβαιωθέντων ήδη χρεών κατ' εφαρμογήν της προϊσχυσάσης Νομοθεσίας, από 5.6.51 και εφ' εξής: Ως τοιαύτη διά την καταβολήν της πρώτης δόσεως ορίζεται η 1η Μαρτ. 1967. Τυχόν καταβληθησόμενα ποσά επί των ήδη βεβαιωθέντων χρεών της περιπτώσεως ταύτης μετά την δημοσίευσιν του Ν.Δ. 4546/1966 και μέχρι της βεβαιώσεως του νέου χρέους, θεωρούνται καταβληθέντα έναντι του χρέους τούτου συμψηφιζόμενα εις τας από 1.3.1967 και εφ' εξής δόσεις. ΙΙΙ.Λογιστική τακτοποίησις βεβαιωθέντων ήδη χρεών. Το εκ της εφαρμογής των νέων διατάξεων και της παρούσης μέλλον να προκύψη, μετά την αναπροσαρμογήν και διαμόρφωσιν, τελικόν χρέος δέον όπως επαναβεβαιωθή, αντικαθισταμένων των αρχικών βεβαιωτικών καταστάσεων διά νέων τοιούτων κατά την κειμένην διαδικασίαν. IV.Ενοποίησις χρεών οικογενειών αποκατασταθεισών διά του συστήματος της αυτοστεγάσεως (άρθρ. 31 και επεκ.Β.Δ.330/1960). Διά την απλούστευσιν της σχετικής διαδικασίας και ευχερεστέραν παρακολούθησιν των χρεών δικαιούχων κατά τον Νόμον οικογενειών αποκαθισταμένων διά του συστήματος (Αντί της σελ. 358, 01) Σελ. 358,01(α) 351 - 155 81  Αποκατάστασις Αστών Προσφύγων 35Α.Ζ.α.33 της αυτοστεγάσεως, αντί της μέχρι τούδε κεχωρισμένης βεβαιώσεως τον χρέους διά την αξίαν του οικοπέδου και το ποσόν της χορηγηθείσης, υπό τύπον δανείου, οικονομικής ενισχύσεως προς αυτοστέγασιν, ήτις επεβάλετο λόγω της υποχρεώσεως εξοφλήσεως των χρεών των μεν οικοπέδων διά 10 εξαμηνιαίων δόσεων, της δε οικονομικής ενισχύσεως διά 30 τοιούτων, εφ' εξής τα χρέη ταύτα ενοποιούνται και βεβαιούνται προς είσπραξιν υπό ενιαίον Κεφάλαιον εσόδων του Τ.Α.Π.Α.Π. Τα ανωτέρω έχουσιν εφαρμογήν και επί ήδη βεβαιωθέντων χρεών της κατηγορίας ταύτης από 5.6.61 και εφ' εξής, δι' άτινα συμφώνως προς το Ν.Δ. 4546/1966 και την παρούσαν θέλει ενεργηθή νέα βεβαίωσις των χρεών. Η παρούσα δημοσιευθήτω εν τη Εφημερίδι της Κυβερνήσεως. 